CELEX: 32017R0677
Language: sl
Date: 2017-04-10 00:00:00
Title: Izvedbena uredba Komisije (EU) 2017/677 z dne 10. aprila 2017 o podaljšanju odstopanja od Uredbe Sveta (ES) št. 1967/2006 glede najmanjše oddaljenosti od obale in najmanjše morske globine za potegalke odprtega morja za lovljenje belega glavača (Aphia minuta) v določenih teritorialnih vodah Španije (Murcia)

11.4.2017   
            
            
               SL
            
            
               Uradni list Evropske unije
            
            
               L 98/4
            
         IZVEDBENA UREDBA KOMISIJE (EU) 2017/677
   z dne 10. aprila 2017
   o podaljšanju odstopanja od Uredbe Sveta (ES) št. 1967/2006 glede najmanjše oddaljenosti od obale in najmanjše morske globine za potegalke odprtega morja za lovljenje belega glavača (Aphia minuta) v določenih teritorialnih vodah Španije (Murcia)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1967/2006 z dne 21. decembra 2006 o ukrepih za upravljanje za trajnostno izkoriščanje ribolovnih virov v Sredozemskem morju (1) in zlasti člena 13(5) Uredbe,
   ob upoštevanju naslednjega:
   
               (1)
            
            
               Člen 13(1) Uredbe (ES) št. 1967/2006 prepoveduje uporabo vlečnega orodja znotraj pasu 3 navtičnih milj od obale oziroma do izobate 50 m, kadar je ta globina dosežena na krajši razdalji od obale.
            
         
               (2)
            
            
               Na zahtevo države članice lahko Komisija odobri odstopanje od člena 13(1) Uredbe (ES) št. 1967/2006, pod pogojem, da so izpolnjeni določeni pogoji iz člena 13(5) in (9).
            
         
               (3)
            
            
               Komisija je 17. aprila 2012 od Španije prejela zahtevek za odstopanje od prvega pododstavka člena 13(1) navedene uredbe za uporabo potegalk odprtega morja, ki lovijo belega glavača (Aphia minuta) v njenih teritorialnih vodah v avtonomni skupnosti Murcia.
            
         
               (4)
            
            
               Znanstveni, tehnični in gospodarski odbor za ribištvo (STECF) je leta 2013 ocenil odstopanje, ki ga je zahtevala Španija, in pripadajoči osnutek načrta upravljanja.
            
         
               (5)
            
            
               Španija je španski načrt upravljanja sprejela 27. marca 2013 (2).
            
         
               (6)
            
            
               Odstopanje od prvega pododstavka člena 13(1) je bilo odobreno do 31. decembra 2016 z Izvedbeno uredbo Komisije (EU) št. 773/2013 (3).
            
         
               (7)
            
            
               Španija je junija 2013, septembra 2014, julija 2015 in julija 2016 Komisiji predložila znanstvena poročila o izvajanju načrta upravljanja.
            
         
               (8)
            
            
               Španski organi so 13. julija 2016 pri Evropski komisiji vložili zahtevek za podaljšanje veljavnosti odstopanja tudi po 31. decembru 2016. Španija je predložila posodobljene podatke, ki utemeljujejo podaljšanje odstopanja.
            
         
               (9)
            
            
               Znanstveni, tehnični in gospodarski odbor za ribištvo (STECF) je leta 2016 ocenil odstopanje, ki ga je zahtevala Španija, in pripadajoči osnutek načrta upravljanja.
            
         
               (10)
            
            
               Odstopanje, ki ga je zahtevala Španija, izpolnjuje pogoje iz člena 13(5) in (9) Uredbe (ES) št. 1967/2006.
            
         
               (11)
            
            
               Zaradi omejene velikosti epikontinentalnega pasu in posebne porazdelitve ciljne vrste obstajajo posebne geografske omejitve.
            
         
               (12)
            
            
               Ribolov s potegalkami odprtega morja ne more potekati z drugimi orodji in ne vpliva bistveno na morsko okolje.
            
         
               (13)
            
            
               Odstopanje, ki ga je zahtevala Španija, se nanaša na omejeno število plovil, in sicer le na 27 plovil.
            
         
               (14)
            
            
               Načrt upravljanja zagotavlja, da se ribolovni napor v prihodnosti ne bo povečal, saj se bodo dovoljenja za ribolov izdajala za določenih 27 plovil, ki jih je Španija že pooblastila za ribolov, s skupnim ribolovnim naporom 1 211 Kw.
            
         
               (15)
            
            
               Navedena plovila so vključena na seznam, ki je bil Komisiji sporočen v skladu z zahtevami iz člena 13(9) Uredbe (ES) št. 1967/2006.
            
         
               (16)
            
            
               Načrt upravljanja uvaja spremembe za učinkovitejše ribolovne operacije, tako da (i) omogoča fleksibilen datum začetka dovoljene ribolovne sezone glede na meteorološke razmere, (ii) določa največji dovoljeni dnevni ulov na plovilo, na dan in na zaposlene ribiče, (iii) spreminja mejne referenčne točke v skladu z znanstvenimi podatki med leti 2012–2016, (iv) uvaja ukrepe za omejitev prenosa dovoljenj za ribolov in (v) vzpostavlja upravni odbor, ki združuje organe z ribiškim sektorjem, znanstveno skupnostjo in zainteresiranimi stranmi.
            
         
               (17)
            
            
               Zadevne ribolovne dejavnosti izpolnjujejo zahteve člena 4(1) Uredbe (ES) št. 1967/2006, ki z odstopanjem omogoča ribolov nad zaščitenimi habitati, če se ta pod določenimi pogoji izvaja brez dotikanja dna z morsko travo.
            
         
               (18)
            
            
               Zahteva iz člena 8(1)(h) Uredbe (ES) št. 1967/2006 se ne uporablja, saj velja za vlečne mreže.
            
         
               (19)
            
            
               Glede zahteve za skladnost s členom 9(3), ki določa najmanjšo velikost mrežnih očes, Komisija ugotavlja, da so zadevne ribolovne dejavnosti zelo selektivne, zanemarljivo vplivajo na morsko okolje in jih ne zadevajo določbe iz člena 4(5), zato je Španija v skladu s členom 9(7) Uredbe (ES) št. 1967/2006 v svojem načrtu upravljanja odobrila odstopanje od teh določb.
            
         
               (20)
            
            
               Španski načrt upravljanja vključuje ukrepe za spremljanje ribolovnih dejavnosti in tako izpolnjuje pogoje iz člena 14 Uredbe Sveta (ES) št. 1224/2009 (4).
            
         
               (21)
            
            
               Zadevne ribolovne dejavnosti ne motijo dejavnosti drugih plovil.
            
         
               (22)
            
            
               Ribolov s potegalkami odprtega morja ureja španski načrt upravljanja, s čimer se zagotavlja, da so ulovi vrst iz Priloge III k Uredbi (ES) št. 1967/2006 minimalni.
            
         
               (23)
            
            
               Plovila s potegalkami odprtega morja ne lovijo glavonožcev.
            
         
               (24)
            
            
               Španski načrt upravljanja vključuje ukrepe za spremljanje ribolovnih dejavnosti v skladu s tretjim pododstavkom člena 13(9) Uredbe (ES) št. 1967/2006.
            
         
               (25)
            
            
               Zahtevano odstopanje bi bilo zato treba odobriti.
            
         
               (26)
            
            
               Španija bi morala Komisiji pravočasno poročati v skladu z načrtom spremljanja, ki ga določa španski načrt upravljanja.
            
         
               (27)
            
            
               Omejeno trajanje odstopanja bo omogočalo nemudno sprejetje popravnih ukrepov upravljanja, če bo iz spremljanja načrta upravljanja izhajalo, da je stanje ohranjenosti lovljenega staleža slabo, obenem pa se bo lahko izboljšala znanstvena podlaga ter s tem tudi načrt upravljanja.
            
         
               (28)
            
            
               Odstopanje bi bilo zato treba uporabljati do 31. decembra 2019.
            
         
               (29)
            
            
               Ukrepi iz te uredbe so v skladu z mnenjem Odbora za ribištvo in ribogojstvo –
            
         SPREJELA NASLEDNJO UREDBO:
   Člen 1
   Odstopanje
   Člen 13(1) Uredbe (ES) št. 1967/2006 se v španskih teritorialnih vodah, ki mejijo na obalo avtonomne skupnosti Murcia, ne uporablja za lovljenje belega glavača (Aphia minuta) s potegalkami odprtega morja, ki se uporabljajo na plovilih:
   
               (a)
            
            
               ki so registrirana v pomorskem popisu, s katerim upravlja generalni direktorat za živino in ribištvo avtonomne skupnosti Murcia;
            
         
               (b)
            
            
               ki se že več kot pet let ukvarjajo z ribištvom in ne vključujejo povečanja navedenega ribolovnega napora v prihodnosti ter
            
         
               (c)
            
            
               ki imajo dovoljenje za ribolov in izvajajo načrt upravljanja, ki ga je Španija sprejela v skladu s členom 19 Uredbe (ES) št. 1967/2006 (v nadaljnjem besedilu: načrt upravljanja).
            
         To odstopanje se uporablja do 31. decembra 2019.
   Člen 2
   Načrt spremljanja in poročilo
   Španija Komisiji v treh letih od začetka veljavnosti te uredbe predloži poročilo, ki ga pripravi v skladu z načrtom spremljanja, določenim v načrtu upravljanja iz točke (c) prvega odstavka člena 1.
   Člen 3
   Začetek veljavnosti
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 10. aprila 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 36, 8.2.2007, str. 6.
   
      (2)  Sklicevanje: regija Murcia, UL L 78, 6.4.2013, str. 13950.
   
      (3)  Izvedbena uredba Komisije (EU) št. 773/2013 z dne 12. avgusta 2013 o uvedbi odstopanja od Uredbe Sveta (ES) št. 1967/2006 glede najmanjše oddaljenosti od obale in najmanjše morske globine za potegalke odprtega morja za lovljenje belega glavača (Aphia minuta) v določenih teritorialnih vodah Španije (Murcia) (UL L 217, 13.8.2013, str. 28).
   
      (4)  Uredba Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (UL L 343, 22.12.2009, str. 1).